— Ад 1953 года абраз знаходзіцца ў Траецкім храме горада Быхава, — працягвае айцец Мікалай. — Пасля рэвалюцыі храм пры манастыры зачынілі, манахіні рассяліліся па навакольных вёсках. Абраз захоўвалі ў адной вёсцы на беразе Дняпра, для канспірацыі — у лазні. Улады хацелі ліквідаваць яго, але дзіўным чынам Божая Маці штораз ратавала свой цудатворны абраз. І калі ўжо настала пацяпленне, адносіны ўладаў сталі не такія жорсткія — у 1953 годзе за часам протаіерэя Леаніда абраз быў перанесены ў Быхаў, у наш храм. І цяпер ён тут.